Hamar Jernstøberi

Hamar Jernstøberi og Mekaniske Verksted eller HamJern er et tidligere industriforetak på Hamar som i dag går under navnet "Hamjern as", etter å ha blitt delt opp i flere ulike selskaper. Selve støperiet ble grunnlagt den 21. mai 1895 ved Espern mellom jernbaneområdet og Mjøsa, og ble raskt kjent for sine støpejernsprodukter med ovner og komfyrer. Senere ble det utviklet og produsert handelsstøpegods, jernbanematriell og landbruksredskaper som for eksempel ploger, harver, høyriver, treskeverk, hakkemaskiner ved fabrikken. 

Satsingen på å produsere lokomotiver ble startet i 1901 etter å ha levert flere vellykkede malmvogner.Norsk Jernbanemuseum.no – Kort om norsk jernbanehistorie  Besøkt 22. oktober 2013 Det ble produsert om lag 200 damplokomotiver på HamJern, hvor blant andre Dovregubben inngår.Espern-Smedvig.no – Litt historikk om Espern (Lest 5. juli 2008)    Senere ble det også produsert elektriske lokomotiver ved fabrikken.

HamJern var lenge en av Hedmarks største arbeidsplasser, og hadde i 1943 over 400 arbeidere og 75 funksjonærer. Utover 1960-tallet og frem mot 1980-tallet ble fabrikklokalene modernisert og utvidet samtidig som Munck Cranes overtok en del av virksomheten ved å produsere skipskraner. I 1984 ble platebearbeidingsdelen til Furnes-Hamjern overtatt av Ameco.

 Historiske årstall 
 1895 – Hamar Jernstøberi ble grunnlagt
 1901 – Satsing på å produsere lokomotiver
 1968 – Hamjern Maskin ble grunnlagt
 1979 – Moelven Jernstøperi blir kjøpt opp, og selskapet skifter navn til Furnes-Hamjern
 1984 – Oppdeling av industrilokaler og omstrukturering av selskaper
 1996 – Munck Cranes blir kjøpt opp av Furnes-Hamjern Holding

 Se også 
 Furnes Jernstøperi

 Referanser 

 Litteratur 


 Eksterne lenker 
 Furnes-Hamjern.no – Konsernets hjemmesider 

Kategori:Norske industriselskaper
Kategori:Næringsliv i Hamar
Kategori:Lokomotivfabrikanter
Kategori:Hamars historie
Kategori:Selskaper etablert i 1895
Kategori:1895 i Norge
Kategori:Jernstøperier